Paus waarschuwt: Geen homo's in priesteropleiding - Gay News
86146 users - nu online: 1148 people
86146 users - nu online: 1148 people login Die liefde vier hoogty by LAPA | LitNet
Die liefde vier hoogty by LAPA
LAPA Uitgewers LAPA Uitgewersportaal 2017-02-14
’n Mens is nooit te oud, of jonk, vir die liefde nie
Katalaya het silwerwit hare en dra funky klere, maar sy ís sestig jaar oud. En alleen. Soms wens sy Franco het eerder mooi ordentlik doodgegaan as om die pad te vat. Al wat vir haar oorbly, is ’n miniatuurgrootte-gaatjie in die meenthuiskompleks vir weduwees, weggooivroue en lelike vroue wat nie mans kon kry nie.
Haar kinders gee haar grys hare, wat sy juis nie wil hê nie. Verder worstel haar bejaarde ma met seniliteit en lap alles uit wat hulle ’n leeftyd lank geheim wou hou; ook oor Ben wat in die buitekamer gebly het toe haar pa die stadsklerk van die dorp was. Dit was net Jan-Adam Vermeulen wat vermoed het Ben was soveel meer as net ’n chauffeur, maar ná ’n tragedie wat die hele dorp geskud het, het hy uit hul lewe verdwyn.
Nou beweer haar ma ’n man met ’n Elvis-kuif was in haar besemkasgrootte kamertjie in Huis Herfsblaar, en later kom sy met ’n vreemde versoek – Katalaya moet na Ben gaan soek voordat dit te laat is.
Katalaya se pelgrimstog lei haar na die laaste skakel wat die legkaart van haar lewe voltooi, net om te ontdek dat die liefde en die begeertes van die lyf nie sommer tot rus kom nie én dat die lewe so veranderlik soos kwiksilwer is.
Ná ’n versmorende huwelik van twintig jaar sal Mia kaalvuis baklei vir die voorreg om selfstandig te wees en nie in enige iemand anders se oë te kyk vir haar daaglikse brood nie. Dit is egter makliker gesê as gedaan, want op agt en dertig is sy skielik op haarself aangewese en het sy geen opleiding, geen ervaring en boonop geen selfvertroue nie.
Op hierdie kritieke tydstip in haar lewe maak die eienaar van die eksklusiewe restaurant Tsalanang haar ’n aanbod wat sy nie kan weier nie. Giep Rossouw bied haar die geleentheid om te begin bou aan ’n loopbaan en in die proses haar eie menswaardigheid te ontdek.
Hoekom bly sy, wat mans vir goed afgesweer het, egter in Giep se donker, smeulende blik vasval? En hoekom bedien hy erotiese skemerkelkies in ’n dameskroeg as hy eintlik ’n opgeleide predikant is?
In ’n pynlike proses, waarin ou verhoudings verbrokkel en nuwes gevorm word, word Mia gestroop van die masker waaragter sy nog altyd geskuil het en moet sy diep delf om haarself te vind en haar eie identiteit te vestig.
In ’n tyd van haar lewe wat dit vir Mia voel asof sy alles verloor, ontdek sy die krag wat in haar binneste lê en besef sy wat dit beteken om haar hart eers vir haarself te win, voordat sy dit vir iemand anders kan weggee.
Matriek. Die woord gee Elle ’n knop in haar keel. Nog net twee weke van eksamen, en dan is hulle amptelik matrieks.
As hoofmeisie gaan daar ’n groot verantwoordelikheid op Elle se skouers rus. Sy en die ander leiers gaan die gees van Gravitas bepaal.
Elle weet die skoolhoof, mevrou Bender, gaan haar met ’n valkoog dophou. Elle is nie eens seker of sy dit verdien om hoofmeisie te wees nie. Dalk moes die keuse eerder op Shia geval het – sy is immers sterk, slim en super-sportief. Boonop is Shia se ma oortuig dat haar dogter die hoofmeisiebaadjie moet te dra en as Elle dit sou waag om ’n voet verkeerd te sit, sal Shia dadelik haar plek inneem.
Ten spyte van haar eksamens en vrese oor Alex wat nie van hom laat hoor nie, raak Elle betrokke die kinderhuis, Kaya Kumba. Laasgenoemde blyk uitputtend te wees.
Kort voor lank het Elle egter groter probleme toe ’n verspotte modderstoeigeveg by die kinderhuis (en parmantige pienk onderklere) onverwags groot nuus word. Skielik lyk dit asof net ’n wonderwerk sal verhoed dat Elle haar hoofmeisiebaadjie verloor!
Christien Neser se reeks tienerboeke oor die wel en wee van Elle Kroon is baie gewild, met selfs volwasse lesers wat nie kan wag om elke nuwe Elle-avontuur te verslind nie. Die agtste boek in die reeks beloof om net so skreeusnaaks, aweregs en romanties soos sy voorgangers te wees.
Ver in die wêreld Kittie
Kittie Barnard bevind haarself werkloos en in ŉ finansiële verknorsing in Londen. Dan vind sy boonop uit haar Engelse verloofde is oneerlik en ontrou. Voordat sy kan besluit wat om te doen, kry sy ’n oproep van haar ouer suster dat hulle ma, Gertruida, ’n tweede beroerte gehad het en nou hulp en versorging nodig het. Gertruida is ’n pensioentrekker, met geen ander bron van inkomste nie. Kittie se suster en broer het probleme van hulle eie, so hulle voel dit is Kittie se beurt om te help.
Kittie voel verwond en verbitter, sy het boonop nêrens anders om heen te gaan nie. Tog, sy is fanaties oor haar eie onafhanklikheid en saam met haar ma kon sy nog nooit langs dieselfde vuur sit nie.
Nou is sy weer vasgevang in die huis waarvan sy, so gou as wat sy kon, weggevlug het.
Gertruida is vasgevang in ŉ liggaam wat haar in die steek laat en is oorgelaat aan die genade van die dogter oor wie sy soveel skuldgevoelens het.
Beide Kittie en Gertruida word gekonfronteer met spoke uit die verlede en het ’n lang pad na herstel, maar het uiteindelik ŉ kans om hulle verhouding te red.
Joune vir altyd
Dans met ’n stiervegter
Lente in ’n bottel
Al haar wense vir ’n “storieboek-lewe” word in ’n bottel verseël en in die rivier gegooi. Maar toe dit ’n roeier met die mooiste blou oë rakelings mis, wonder Lente Pretorius of storieboek-helde nie dalk werklik bestaan nie?
Op Akkediskop loop Amelie haar in die befoeterde sakeman en boer, Dirk Wasserman vas. Hy laat haar hart tamboer, maar hy is nie ingenome met haar pienk hare en haar houding dat ’n mens interessant moet nie.
Vanaf die oomblik wat Ellannè en Stephan ontmoet, kan hulle nie mekaar verdra nie. Sy het na die Bosveld verhuis om ’n nuwe loopbaan te begin en is nie gereed daarvoor dat gedagtes aan dié veearts skielik haar denke oorheers nie.
Sedert Bobbi se verloofde haar voor die kansel in die steek gelaat het, beskou sy alle mans as die vyand wat vermy moet word. Dis slegs in haar boeke waar helde sonder kleivoete bestaan. Kan die aantreklike Marko haar anders oortuig?
’n Spanningsroman kan die liefde waardeer
Aengel kom soek na vrede en na haar erfenis op Kierangbaai, maar wie is Aengel Rousseau nou eintlik? Wie was die voormoeder by wie Aengel die dagboeke, ’n skulp, ’n seewatersteen en die vreemde verbod om haar hare te sny, geërf het?
Dit is die vrae wat Aengel Kierangbaai toe lok, want hier het Angelique d’Avignon amper twee eeue gelede haar spore gelaat, dit is ook hier waar die legendes van die visvrou nog ruig loop.
Geleidelik maak Aengel sin van die legendes oor Annie en die vloek wat sy oor die Niemands uitgespreek het.
Die vier moorde wat op Kierangbaai gepleeg word, kan Aengel egter nie kleinkry nie; ook nie haar gevoelens vir Roark of hoekom iemand dink sy kan Annie se vloek ophef nie.
Gys en Fortuintjie moet weer hul speurvernuf inspan en dit ry Gys se poging om vir oulaas Gertjie se hart te wen, sleg in die wiele.
Jeanette Ferreira sê oor dié boek: “In Dryfhout bereik liefde en spanning ’n hoogtepunt wat die leser enduit gevange hou. In een toneel word die leser diep ontroer, net om in die volgende deur heerlike humor vermaak te word. En oor alles hang die misterie van ’n vergane skip en die see se getye.”
En die pad na ’n geliefde se hart...
Die eenpotgereg is die hart van se mens se kookkuns. In Afrika is hutte vir eeue lank om die kookplek gebou en in Europa was die werkershuise presies dieselfde. Die herd, ook genoem die haard, was die plek waar die gesin hitte kon kry en bo daardie hitte is die gesin se een enkele pot opgehang. Nostalgie en koestering vir hierdie manier van kook kom so ver as die mens se vermoë om vuur te beheer.
Kyk mooi na puik sjefs se aanbod: Iewers gaan jy ’n bredie sien tussen al die jus, truffelolie en glasuur. ’n Goeie sjef weet dat die kenners haar of hom op daardie gereg gaan takseer.
Eenpotgeregte is huiskos. Dit is haardkos, en daarom is dit steeds hartkos.
50 Eenpotgeregte bevat vyftig smaaklike disse wat alles in een kastrol, pan of bak voorberei kan word. Sodoende kan jy lekker en voedsame maaltye voorberei sonder om onnodige tyd in die kombuis te spandeer; heerlike kos, en boonop baie minder skottelgoed!
Die resepte sluit treffers in soos: Beesvleisbredie met kruiekluitjies, Hoenderkerrie, Spek-en-boontjiesop, Seekospasta en Pynappelhoender. Al die resepte maak gebruik van bestanddele wat reeds in jou koskas is, of maklik bekombaar is by jou plaaslike supermark.
Daardie bekostigbare staatmaker in die vrieskas
Maalvleis was nog altyd ’n bekostigbare staatmaker in die gesin se vrieskas.
50 Maalvleisgeregte bied inspirerende resepte wat bees-, hoender- en varkmaalvleis vir die hele gesin lekker sal lekker maak. Wat meer is: Al die resepte maak gebruik van bestanddele wat reeds in jou koskas is, of maklik bekombaar is by jou plaaslike supermark.
Herderspastei (met variasies soos herderspastei-patat-plaatkoekies)
Spaghetti-bolognese (en variasies soos bolognese-hoender met mielies)
Lasagne (met variasies soos hoenderlasagne)
Frikkadelle (met variasies soos Sweedse frikkadelle en varkfrikkadelle met pynappelsalsa.
Hierdie boek sal jou help om gesonde, ekonomiese familiemaaltye voor te berei. Dié boek is dus ideaal vir diegene wat ’n besige skedule het maar steeds lekker en voedsame maaltye vir hulle gesin wil voorberei. Boonop, die boek sluit 50 resepte in en word teen R125 verkoop – wat dit waarde vir geld maak.
’n Liefde vir boeke is ’n ewige liefde
Professor Fungus (11) en die monsterformule
Jenny drink per ongeluk ’n vreemde mengsel en haar hele lyf word pers en skubberig ... en sy kry ’n stert!
Sal professor Fungus betyds ’n teenmiddel kry – voor sy haar rol in die skoolkonsert kwyt is?
Professor Fungus (12) en die sneeumasjien
Bennie en Jenny is opgewonde toe hulle hoor professor Fungus gaan help met ’n nuwe pretpark wat binnekort oopmaak. Dan vind Bennie en Jenny egter uit iets is nie pluis by die pretpark nie. Watter planne voer die vreemde De Vries-tweeling in die mou?
Lana en Rakker 1: ’n Huis vir Rakker
Lana wou nog altyd ’n hondjie hê ─ ’n liefdevolle hondjie wat saans by die voetenent van haar bed kan opkrul. Daarom is Lana baie opgewonde toe haar gesin ’n pragtige Jack Russell aanneem. Lana noem die hondjie Rakker ─ nog voordat sy weet hoe woelig en stout hy is. Oral waar hy kom, beland Rakker in die moeilikheid. Hy tjank snags, kou Lana se teddiebeer stukkend en veroorsaak ’n konsternasie by die veearts. Sal Lana dit regkry om hom uit die moeilikheid te hou?
Lana en Rakker 2: Die hondeskool
Rakker is verskriklik stout. Hy kou Lana se boetie se sokkerbal stukkend, grawe die plante uit die tuin, en kou selfs sy eie leiband flenters! Lana se gesin is raadop. Toe Oupa dus voorstel dat Lana hom na die hondeskool neem, dink Lana dit is ’n briljante idee. Nou kan Rakker maniere leer ─ en dalk nog ’n paar toertjies ook! Maar dinge verloop nie volgens plan nie ...
Aksieheld Austen: Operasie Sabotasie
Ewald is baie opgewonde toe hy sy eerste rol in ’n fliek losslaan.
Dit is immers nie sommer enige rol nie – hy speel die hoofrol!
Hy is Aksieheld Austin, ’n dapper held met vuiste soos kanonkoeëls wat skurke laat les opsê!
Iets is egter nie pluis op die filmstel nie.
Dit lyk asof ’n regte skurk die rolprent probeer saboteer.
Kort voor lank is die hele filmspan se lewe in gevaar. As Ewald die fliek wil red, sal hy so dapper soos ’n REGTE aksieheld moet wees...
Hierdie asemrowende nuwe avontuurverhaal uit die pen van Fanie Viljoen is die eerste in ’n splinternuwe reeks oor Aksieheld Austin. Perfek vir jong lesers wat hou van stories propvol aksie en adrenalien!
Kompetisie: Hoe maak jy j... 270 shares